КъБР-м и Iэтащхьэр КъумпIыл Мурат йохъуэхъу
КъБР-м и Iэтащхьэ КIуэкIуэ Юрий хэтащ Адыгэ Республикэм и Iэтащхьэу хаха КъумпIыл Мурат и къулы-къум щыпэрыхьэм иращIэкIа гуфIэгъуэ зэхыхьэм.
Адыгэ Республикэм и Къэрал Советым — Хасэм иригъэкIуэкIа IэIэт щэхум ипкъ иткIэ щIыналъэм и Iэтащхьэ хъуащ КъумпIыл Мурат.
— Адыгеймрэ Къэбэрдей-Балъкъэрымрэ зэкъуэшыныгъэм и къуэпс быдэрэ зэныбжьэгъугъэ лъэщкIэ зэпы- щIауэ лIэщIыгъуэ зыбжанэ хъуауэ къызэдокIуэкI, — жиIащ КъБР-м и Iэтащхьэ КIуэкIуэ Юрий, гуфIэгъуэ зэIущIэм къыщыщыпсалъэм. — Си фIэщ мэхъу ди зэпыщIэныгъэхэм хэхъуэу, дызэдефIакIуэу иджыри куэдрэ дызэрызэдэгъуэгурыкIуэнур. НэгъуэщIу хъункIи Iэмал иIэкъым, сыту жыпIэмэ дэ дызэкъуегъэувэ ди блэкIар зыуэ зэрыщы- тым, дызыхущIэкъури ди лъахэр, кавказ щIыналъэр, Урысейр нэхъри егъэфIэкIуэнырщ.
Къэбэрдей-Балъкъэрым и цIыхухэм, КъБР-м и Парламентымрэ Правительствэмрэ я цIэкIэ КIуэкIуэ Юрий КъумпIыл Мурат ехъуэхъуащ щIыналъэ Iэтащхьэм и къулы- къур ехъулIэныгъэхэр иIэу ирихьэкIыну икIи Адыгейм щыпсэухэм мамырыгъэрэ гуфIэгъуэрэ я куэду псэуну зэригуапэри къыхигъэщащ.
КъБР-м и Iэтащхьэмрэ Правительствэмрэ я пресс-IуэхущIапIэ.
